laion/Wikipedia-Exotic huggingface dataset:
Guido Rodríguez

Guido Rodríguez (sündinud 12. aprillil 1994 Sáenz Peñas) on Argentina jalgpallur, kes mängib kaitsva poolkaitsjana Inglismaa kõrgliigaklubis West Ham United ja Argentina jalgpallikoondises. Ta alustas klubikarjääri River Plate'is, mille meeskonnas debüteeris ta Argentina kõrgliigas 2014. aastal. 2016. aasta esimeses pooles mängis ta laenul Defensa y Justicias. 2016. aasta keskel liitus ta Mehhiko kõrgliigaklubiga Club Tijuana. Aastatel 2017–2020 mängis ta Mehhiko kõrgliigas Club América ridades. Américaga tuli ta ühel korral Mehhiko meistriks. Aastatel 2016–2020 valiti Rodríguez neljal korral Mehhiko kõrgliiga hooaja sümboolsesse koosseisu. Hooajal 2018–19 valiti ta Mehhiko kõrgliiga hooaja parimaks mängijaks. 2020. aasta jaanuaris siirdus ta Hispaania kõrgliigaklubisse Real Betis. Ta mängis seal kuni hooaja 2023/24 lõpuni, kui tema leping lõppes. 2024. aasta augustis siirdus ta West Ham Unitedi. Argentina jalgpallikoondises debüteeris Rodríguez 2017. aasta juunis sõprusmängus Brasiilia vastu. Argentina koondisega on ta võitnud 2022. aasta maailmameistrivõistlused ning 2021. ja 2024. aasta Copa América. River Plate Copa Sudamericana: 2014 América Liga MX: Apertura 2018 Copa MX: Clausura 2019 Betis Copa del Rey: 2021–22 "West Ham United sign Argentininan World Cup winner Guido Rodríguez". www.whufc.com. 6. august 2024. Vaadatud 6. augustil 2024. Profiil West Ham Unitedi kodulehel
Aakaru

Aakaru ['aak_aru, varem ka aa_karu] (kohakääne Aakarusse või Aakarule) on küla Tartu maakonnas Kambja vallas. Aakaru asub Kambjast 4 km loodes. Talle lähimad külad on kagus Tatra, läänes Unipiha, põhjas Läti ja kirdes Lepiku. Muudest paikadest asuvad lõunas Kiisamõisa, edelas Liutsepää ja kirdes Kuivakuru. Aakarus oli kunagi mõis. Nii küla kui mõisa esmamainiti 1468 kujul Aykar. Alates 15. sajandist eristatakse koguni kaht mõisa, näiteks 1494 nimetati neid Lutike Ayacker 'väike Aakaru' ja Grote Ayacker 'suur Aakaru'. Nad asusid Kambja kihelkonnas. Mõlemad ühendati 17. sajandil või hiljem Vana-Kuuste mõisaga. Hiljem oli mõisade saksakeelne nimi Ayakar. Aakaru küla nimetati 1557 kujul Ayakurbe, 1582 kujul Aiakorul, 1638 kujul Ajakorb ja 1923 kujul Ajakaru. Kuni 1975. aastani kuulus Aakaru osalt Kambja külanõukogusse, osalt Lemmatsi külanõukogusse; siis liideti viimasesse kuuluv osa Lepiku külaga. Aakarus sündis Eesti Vabariigi riigisekretär eksiilis Arved Ruusa. Esmapilgul näib külanimi tulevat sõnadest aak 'haak' ja aru 'kuiv rohumaa'. Sarnasus nende sõnadega on siiski pelgalt näiline. Lauri Kettunen oletas seost Aakre nimega ja eraldas nimes kaks osa Ai-karu eksliku tõlgendusega 'aiakaru'. Tegu on liitsõnalise kohanimega. Selle tagaosa tuleb sõnast kõrb : kõrve 'põlismets'. Esiosa näib olevat tõepoolest tartu murde sõna aid : aia 'aed', kuid sisuliselt on seda raske põhjendada. Paremini sobib lähtekohaks algläänemeresoome keele sõna akja : agja, mis on laenatud alggermaani keele sõnast agjä põhitähendusega 'äär, serv'. Sellest pole kaugel tähendus 'piir'. Ai on seeliku või särgi äärepael. Liivi keeles tähendab aigä 'kallas, äär; paikkond; külg'. Vepsa keeles tähendab aģj 'ots (sh külal), tükk, lõpp'. Sama päritolu on Salatsi kandis olev jõenimi Aģe (Ayia, Adia). Tartu murde sõna laga : laja tähendab 'lai'. Maa-amet, vaadatud 21.11.2020. Statistikaamet, vaadatud 9.06.2019. http://metaweb.stat.ee/get_classificator_file.htm?id=3765296&siteLanguage=et Eesti kohanimeraamat, lk. 22 Eesti kohanimeraamat, kaart 32
Lushnjë

Lushnjë on linn Albaanias Fieri maakonnas. 1920. aastal toimus seal Lushnjë kongress, mille ühe otsusena määrati Tirana Albaania pealinnaks. Citypopulation.de, vaadatud 20.07.2024.  Lushnjë – pildid, videod ja helifailid Wikimedia Commonsis
Kamëz

Kamëz on linn Albaanias Tirana maakonnas. See on Tirana loodepoolne eeslinn.
Therandë

Therandë (serbia keeles Suva Reka) on Prizreni ringkonna linn Kosovos.  Therandë – pildid, videod ja helifailid Wikimedia Commonsis
Adrien Rabiot

Adrien Rabiot-Provost (sündinud 3. aprillil 1995 Saint-Maurice'is) on Prantsusmaa jalgpallur, kes mängib keskpoolkaitsjana Itaalia kõrgliiga klubis Torino Juventus ja Prantsusmaa jalgpallikoondises. Ta alustas profikarjääri Prantsusmaa klubis Paris Saint-Germain, mille põhimeeskonnas debüteeris ta 2012. aastal. Hooaja 2012–13 teises pooles mängis ta laenul Toulouse'is. Alates hooajast 2013–14 kuulus Rabiot Paris Saint-Germaini põhikoosseisus. Paris Saint-Germainiga tuli ta viis korda Prantsusmaa meistriks. 2019. aasta juulis siirdus ta Juventusesse. Hooajal 2019–20 tuli ta klubiga Itaalia meistriks. 2013. aastal võitis Rabiot Prantsusmaa kuni 19-aastaste koondisega Euroopa omavanuste meistrivõistlustel hõbemedali. Prantsusmaa jalgpallikoondises tegi ta debüüdi 15. novembril 2016 sõprusmängus Elevandiluuranniku vastu. Koondisekarjääri esimese värava lõi ta 13. novembril 2021 MM-i valikmängus Kasahstani vastu. Ta kuulus Prantsusmaa koondisse 2021. aasta Euroopa meistrivõistlustel. Paris Saint-Germain Ligue 1: 2013–14, 2014–15, 2015–16, 2017–18, 2018–19 Coupe de France: 2014–15, 2015–16, 2016–17, 2017–18 Coupe de la Ligue: 2013–14, 2014–15, 2015–16, 2016–17, 2017–18 Trophée des Champions: 2015, 2016, 2017, 2018 Juventus Serie A: 2019–20 Coppa Italia: 2020–21 Supercoppa Italiana: 2020  Adrien Rabiot – pildid, videod ja helifailid Wikimedia Commonsis
Klinë

Klinë (serbia keeles Klina) on linn Kosovos Peja rajoonis. Linn paikneb samanimelise jõe suudmekohal Valgesse Drini. 2011. aastal elas linnas 5542 inimest. Linna lähedal asub Kosovo üks suurematest boksiidikaevandustest.
Gorey

Gorey (iiri keeles Guaire) on linn Iirimaal Wexfordi krahvkonnas. Aastate 1996 ja 2016 vahel linna elanike arv rohkem kui kahekordistus: 3939 elanikult 9822 elanikuni. http://beyond2020.cso.ie/Census/TableViewer/tableView.aspx?ReportId=75478
Arklow

Arklow on linn Iirimaal Wicklow' krahvkonnas. Linn paikneb Iirimaa idarannikul Avoca jõe suudmes. Jõgi jagab linna väiksemaks põhja- ja suuremaks lõunaosaks. 2016. aastal elas seal 13 163 inimest. Läheduse tõttu Dublinile ja tänu heale transpordiühendusele töötab palju Arklow elanikke Dublinis. Maantee N11 Dublinist Rosslare'i möödub Arklowst. Arklow raudteejaam avati 1863. aastal.
X&Y

"X&Y" on inglise alternatiivrokkansambli Coldplay kolmas album, mis avaldati 2005. aasta juuni alguses. Albumi esimene singel "Speed of Sound" avaldati 23. mail. Album tõusis Suurbritannia albumiedetabelite tippu, seda müüdi esimesel nädalal 464 471 tükki. Sellest paremini oli läinud varem vaid Oasise 1997. aasta albumil "Be Here Now", mida müüdi esimesel nädalal 695 761 tükki. "X&Y" oli IFPI andmete järgi 2005. aasta maailma müüduim album: aasta jooksul osteti seda 8,3 miljonit. USA-s müüdi aasta jooksul 2 934 716 albumit. Mõnes piirkonnas müüdi albumit kopeerimisvastase süsteemiga. Kõik lood on kirjutanud Berryman/Buckland/Champion/Martin, kui pole teisiti märgitud. "Square One" – 4:47 "What If" – 4:57 "White Shadows" – 5:28 "Fix You" – 4:55 "Talk" (Berryman/Buckland/Champion/Martin/Hutter/Bartos/Schult) – 5:11 "X&Y" – 4:34 "Speed of Sound" – 4:48 "A Message" – 4:45 "Low" – 5:32 "The Hardest Part" – 4:25 "Swallowed in the Sea" – 3:59 "Twisted Logic" – 5:01, lugu lõpeb 4:26, millele järgneb vaikus "Til Kingdom Come" – 4:10
Wicklow

Wicklow (iiri keeles Cill Mhantáin, vanapõhja keeles Víkingaló) on linn Iirimaal, mis moodustab Wicklow' krahvkonna halduskeskuse. Wicklow asub 42 km Dublinist lõunas. Linna läbib Vartry jõgi. 2016. aastal elas linnas 10 584 inimest.
Oleksandr Bogomoletsi nimeline Rahvuslik Meditsiiniülikool

Oleksandr Bogomoletsi nimeline Rahvuslik Meditsiiniülikool (ukraina keeles Національний медичний університет імені О.О. Богомольця) on ülikool Kiievis. НАЦІОНАЛЬНИЙ МЕДИЧНИЙ УНІВЕРСИТЕТ ІМЕНІ О.О. БОГОМОЛЬЦЯ
Dalandzadgad

Dalandzadgad (mongoli keeles Даланзадгад) on linn Mongoolias, Lõuna-Gobi aimaki halduskeskus. Linn asub Gobi kõrbes, merepinnast 1470 meetri kõrgusel.
Ivaste

Ivaste on küla Tartu maakonnas Kambja vallas. Iduste Maa-amet, vaadatud 21.11.2020. Statistikaamet, vaadatud 10.11.2020. Eesti haldus- ja asustusjaotuse klassifikaator, vaadatud 9.06.2014.
Valgusefektiivsus

Valgusefektiivsus (ingl luminous efficacy, luminous efficiency) on valgusvoo ja seda määrava kiirgusvoo suhe, mõõtühik luumen vati kohta (lm/W). Valgusefektiivsuse tähis on liitkiirguse korral K {\displaystyle K} ja lainepikkusega λ {\displaystyle \lambda } monokromaatsel kiirgusel K ( λ ) {\displaystyle K(\lambda )} . Valgusefektiivsus näitab, kui tõhusalt muundab inimsilm elektromagnetkiirgust nähtavaks valguseks. Silma spektraalse valgustundlikkuse alusel kujutatakse valgusefektiivsust K ( λ ) {\displaystyle K(\lambda )} lainepikkuse funktsioonina kiirguse maksimaalse spektraalse valgusefektiivsuse suhtes. Selleks maksimaalväärtuseks päevastes nägemisoludes on vastavalt SI põhiühiku kandela definitsioonile fikseeritud 683 lm/W (monokromaatse kiirguse sagedusel 740 nm). Valgusallika valgusefektiivsust nimetatakse valgusviljakuseks. Valgusvoog Endel Risthein. Valgustehnika sõnastik. Tallinn, Valgus, 1982
Saha võrrand

Saha võrrand (ka Saha ionisatsioonivõrrand, Eggerti-Saha võrrand) kirjeldab gaasi ionisatsiooniastme sõltuvust temperatuurist. Selle võrrandi tuletas 1920. aastal India füüsik Meghnad Saha Boltzmanni jaotusfunktsioonist. Võrrandit rakendatakse peamiselt astrofüüsikas tähtede atmosfääri uurimisel ja spektrite liigitamisel. Gaasi temperatuuri tõusmisel kasvab selle aatomite liikumisenergia ja aatomite omavahelisel põrkumisel hakkavad neist eralduma elektronid, s.t toimub ionisatsioon. Niisuguse aineoleku puhul on tegemist vähemal või suuremal määral ioniseerunud plasmaga. Saha võrrand kirjeldab plasma ionisatsiooniastet funktsioonina gaasi temperatuurist ja rõhust ning samuti aatomite ioniseerimiseks vajalikust energiast, kui gaas on termodünaamilise tasakaalu olekus ja aatomite vastastikmõju potentsiaalne energia on nende kineetilise energiaga võrreldes väike. Saha võrrand puhta (üht liiki aatomitest koosneva) gaasi puhul n i + 1 n e n i = 2 Λ 3 u i + 1 u i exp ⁡ [ − ( ε i + 1 − ε i ) k B T ] , {\displaystyle {\frac {n_{i+1}n_{e}}{n_{i}}}={\frac {2}{\Lambda ^{3}}}{\frac {u_{i+1}}{u_{i}}}\exp \left[-{\frac {(\varepsilon _{i+1}-\varepsilon _{i})}{k_{B}T}}\right],} kus n i {\displaystyle n_{i}} on i {\displaystyle i} -ndat järku ionisatsiooniga aatomite kontsentratsioon ( i {\displaystyle i} on ionisatsiooniaste, s.o puudujäävate elektronide arv); n e {\displaystyle n_{e}} on elektronide kontsentratsioon; ε i {\displaystyle \varepsilon _{i}} on energia, mis on vajalik i {\displaystyle i} elektroni eraldamiseks aatomist, s.t i {\displaystyle i} -nda ionisatsiooniastme loomiseks;. u i = ∑ n z g n ( i ) e − E n k B T {\displaystyle u_{i}=\sum _{n}^{z}g_{n}(i)e^{-{\frac {E_{n}}{k_{B}T}}}} on statistiline summa: g n ( i ) {\displaystyle g_{n}(i)} on n {\displaystyle n} taseme i {\displaystyle i} -kordse iooni statistiline osakaal; T {\displaystyle T} on gaasi temperatuur; k B {\displaystyle k_{B}} on Boltzmanni konstant; Λ   = d e f   h 2 2 π m e k B T {\displaystyle \Lambda \ {\stackrel {\mathrm {def} }{=}}\ {\sqrt {\frac {h^{2}}{2\pi m_{e}k_{B}T}}}} on De Broglie termiline lainepikkus: m e {\displaystyle m_{e}} on elektroni mass; h {\displaystyle h} on Plancki konstant. Saha võrrandist tuleneb, et ioniseeruvad need aatomid, mille elektronide energia ületab Boltzmanni jaotusele vastava ionisatsioonienergia.
Poiseuille seadus

Poiseuille seadus (ka Hageni-Poiseuille seadus) määrab vooluhulga vedeliku laminaarsel (keeristeta) voolamisel ümmarguse ristlõikega pikas sirges torus (ka kapillaaris): V = π r 4 8 η Δ p l , {\displaystyle V={\frac {\pi \,r^{4}}{8\,\eta \,\Delta p\,l}},} kus V {\displaystyle V} on vooluhulk, s.o ajaühikus toru ristlõiget läbiva vedeliku ruumala, ühik kuupmeeter sekundis (m3/s); r {\displaystyle r} on toru siseraadius (m); l {\displaystyle l} on toru pikkus (m); Δ p = p 1 − p 2 {\displaystyle \Delta p=p_{1}-p_{2}} on rõhulang torus (Pa); siin on p 1 {\displaystyle p_{1}} vedeliku rõhk toru alguses ja p 2 {\displaystyle p_{2}} rõhk toru lõpus); η {\displaystyle \eta } on vedeliku dünaamiline viskoossus (Pa·s). Kui raadiuse asemel on antud toru läbimõõt d {\displaystyle d} , siis avaldub võrrand kujul V = π d 4 128 η Δ p l . {\displaystyle V={\frac {\pi \,d^{4}}{128\,\eta \,\Delta p\,l}}.} Oluline on tähele panna vooluhulga suurt sõltuvust toru läbimõõdust; näiteks selle kahekordistamisel kasvab vooluhulk 16-kordselt. Seadus on järeldus Stokesi seadusest. Selleni jõudsid teineteisest sõltumatult Gotthilf Hagen 1839. aastal ja Jean Léonard Marie Poiseuille 1838. aastal. Esimesena avaldas võrrandi Poiseuille 1840. aastal. Stokesi seadus ENE 7. köide, 1994
Bulgan

Bulgan (mongoli keeles Булган) on linn Mongoolias, Bulgani aimaki halduskeskus. Bulgan asub Ulaanbaatarist ligikaudu 280 km lääneloodes, merepinnast 1208 meetri kõrgusel.
Kaatsi

Kaatsi on küla Tartu maakonnas Kambja vallas. Kaatsi ristimänd Haldus- ja asustusjaotus, vaadatud 1.03.2023. Statistikaamet, vaadatud 9.06.2019. Eesti haldus- ja asustusjaotuse klassifikaator, vaadatud 9.06.2014.
Haarlem (LAV)

Haarlem on asula Lõuna-Aafrika Vabariigis Lääne-Kapimaa provintsis Garden Route'i ringkonnas George'i vallas. Asula on rajatud 1856. aastal. Alates 1860. aastast tegutses seal misjonijaam. Lõuna-Aafrika Vabariigi 2011. aasta rahvaloenduse andmetel oli Haarlemi elanikest värvilisi 94,07%, mustanahalisi aafriklasi 4,21%, valgeid 0,93%, India või Aasia päritolu inimesi 0,04% ja teisi 0,76%. Afrikaani keelt pidas emakeeleks 97,56% inimesi, inglise keelt 1,31%, tsvana keelt 0,55% ja sotho keelt 0,29%. Geographical Orientation. Haarlem Provincial Government of the Western Cape https://census2011.adrianfrith.com/place/177005
Ganiu Atanda Ogungbe

Ganiu Atanda Ogungbe (sündinud 1. detsembril 1992) on Nigeeria jalgpallur. Ta võib tegutseda nii kaitsja kui ka kaitsva poolkaitsjana. Nooruses 10 mängus Nigeeria U17 koondisse ja 20 mängus Nigeeria U20 koondisse kuulunud mees, kes kasutab mängijanime Atanda, pääses 2011. aastal Aafrika noortemeistriks tulnud ja U20 MM-il käinud koondisse. 2011. aastal Colombias peetud finaalturniiril tegi Atanda kaasa alagrupimängudes Guatemala ja Horvaatiaga ning kaheksandikfinaalis Inglismaaga ja veerandfinaalis Prantsusmaaga, mille Nigeeria lisaajal 2:3 kaotas. Kaks väravat lõi selles mängus prantslaste meeskonnas praegune Arsenali ründaja Alexandre Lacazette, samuti kuulusid Prantsusmaa ridadesse tol turniiril näiteks Antoine Griezmann, Kalidou Koulibaly, Cedric Bakambu ja Francis Coquelin. Kaheksandikfinaalis nigeerlastele alla vandunud Inglismaa ridades käisid MM-il hiljem A-koondistesse jõudnutest Saido Berahino, Matt Phillips ja väravavaht Jack Butland. Nigeeria enda suurim staar on sirgunud aga Ahmed Musast, kes on mänginud hiljem näiteks Moskva CSKA-s ja Leicester Citys. Korraliku karjääri on teinud ka Kenneth Omeruo, kes pärast Chelsea FC hingekirja kuulumist ja mitmel pool laenul käimist on kahel viimasel hooajal esindanud La Liga klubi Leganest. Atanda käis pärast MM-i end näitamas Hollandis Vitesses ja oli korraks lähedal ka liitumisele Arhemi klubi partneri Chelseaga, kuid see üleminek jäi siiski katki. Järgnenud aastad veetis Atanda Küprosel Omonia, Áchna Ethnikóse ja Neoni Enosise ridades, kokku jäi tema arvele kahe ja poole hooajaga Küprose kõrgliigas 61 mängu ja kaheksa väravat. Seejärel Bahreinis ja Põhja-Küprosel käinud Atanda viimane koduklubi oli Sloveenia esiliigas mängiv Krško, kelle eest ta sai kirja neli kohtumist. 2021. aasta veebruaris sõlmis ta lepingu Tulevikuga. https://soccernet.ee/artikkel/tulevikust-jahivad-lepingut-kaks-levadia-noort-kuressaare-poolkaitsja-ja-nigeeriaga-noorte-mm-il-hiilanud-kaitsja Ganiu Atanda Ogungbe Eesti Jalgpalliliidu kodulehel
Elim

Elim on asula Lõuna-Aafrika Vabariigis Lääne-Kapimaa provintsis Overbergi ringkonnas Cape Agulhase vallas. Asula on rajatud misjonijaamana 1824. aastal. Lõuna-Aafrika Vabariigi 2011. aasta rahvaloenduse andmetel oli Elimi elanikest värvilisi 91,64%, mustanahalisi aafriklasi 7,37% ja valgeid 0,99%. Afrikaani keelt pidas emakeeleks 94,09% inimesi, inglise keelt 3,64%, tsvana keelt 0,89%, viipekeelt 0,40% ja suulu keelt 0,40%. About Elin South Africa Venues https://census2011.adrianfrith.com/place/173004
Kavandu

Kavandu on küla Tartu maakonnas Kambja vallas. Kavandus sündis Ignatsi Jaak, kes on Forseliuse õpilastest tuntuim. Ta käis koos Pakri Hansu Jüriga oma teadmisi demonstreerimas Rootsi kuningas Karl XI-le, kuid erinevalt Ignatsi Jaagust, kes tegutses hiljem mitmes paigas kooliõpetajana ja köstrina, pole Pakri Hansu Jüri edasise elukäigu kohta palju teada. Maa-amet, vaadatud 21.11.2020. Eesti 2011. aasta rahvaloendus, vaadatud 14.07.2014. Eesti haldus- ja asustusjaotuse klassifikaator, vaadatud 9.06.2014. Sulev Vahtre (koostaja). Eesti ajalugu elulugudes. 101 tähtsat eestlast, Tallinn: Olion 1997. ISBN 9985660811
Mustafa Paša mošee

Mustafa Paša mošee (makedoonia keeles Мустафа-пашина џамија; albaania keeles Xhamia e Mustafa Pashës; türgi keeles Mustafa Paşa Camii) on Osmanite riigi aegne mošee, mis asub Vana basaari kõrval Skopjes. Türgi toetusel viis aastat kestnud renoveerimistööd lõppesid 2011. aastal.  Mustafa Paša mošee – pildid, videod ja helifailid Wikimedia Commonsis
Youssef El-Arabi

Youssef El-Arabi (sündinud 3. veebruaril 1987 Caenis) on Prantsusmaal sündinud Maroko jalgpallur, kes mängib ründajana Kreeka kõrgliiga klubis Olympiakós ja Maroko jalgpallikoondises. Ta alustas klubikarjääri SM Caenis, mille meeskonnas debüteeris ta Prantsusmaa kõrgliigas 2009. aasta detsembris. Hooajal 2009–10 lõi ta Caeni meeskonnas Prantsusmaa esiliigas 11 väravat. Samal hooajal võitis Caeniga Prantsusmaa esiliiga. Hooajal 2010–11 lõi El-Arabi Prantsusmaa kõrgliigas 17 väravat. Hooajal 2011–12 mängis ta Saudi Araabia kõrgliiga klubis Al Hilal ning lõi sel hooajal liigas 12 väravat. 2012. aasta juulis naasis El-Arabi Euroopasse, sõlmides viieaastase lepingu Hispaania kõrgliiga klubiga Granada. Granadas mängis ta neli hooaega ning lõi igal hooajal Hispaania kõrgliigas vähemalt kaheksa väravat. Tema edukaim hooaeg oli 2015–16, mil ta lõi 16 väravat. Aastatel 2016–2019 mängis El-Arabi Katari kõrgliiga klubis Al-Duhail. Hooaegadel 2016–17 ja 2017–18 tuli ta Al-Duhailga Katari meistriks. Kahel esimesel hooajal lõi ta Katari kõrgliigas 24 väravat, hooajal 2018–19 26 väravat. 2019. aasta juulis sõlmis ta kolmeaastase lepingu Olympiakósega. Hooajal 2019–20 tuli ta klubiga Kreeka meistriks. Samal hooajal oli ta liigas 20 väravaga suurim väravakütt ning valiti liiga hooaja parimaks välismängijaks ja liiga hooaja sümboolsesse koosseisu. Maroko jalgpallikoondises debüteeris El-Arabi 5. septembril 2010 mängus Kesk-Aafrika Vabariigi vastu. Koondisekarjääri esimese värava lõi ta 10. augustil 2011 sõprusmängus Senegali vastu. Maroko koondises on ta osalenud kolmedel Aafrika rahvaste karikavõistlustel. Caen Ligue 2: 2009–10 Al Hilal Saudi Crown Prince Cup: 2011–12 Al Duhail Qatar Stars League: 2016–17, 2017–18 Qatar Emir Cup: 2018, 2019 Qatar Cup: 2018 Qatari Sheikh Jassim Cup: 2016 Olympiakós Super League: 2019–20 Kreeka karikas: 2019–20  Youssef El-Arabi – pildid, videod ja helifailid Wikimedia Commonsis
Sidnei

Sidnei Rechel da Silva Júnior (tuntud lihtsalt kui Sidnei; sündinud 23. augustil 1989 Alegretes) on Brasiilia jalgpallur, kes mängib keskkaitsjana Brasiilia kõrgliigaklubis Goiás. Ta alustas klubikarjääri Internacionalis, mille meeskonnas debüteeris ta Brasiilia kõrgliigas 2007. aastal. 2008. aasta juulis sõlmis ta viieaastase lepingu Portugali kõrgliigaklubiga Lissaboni Benfica. Hooajal 2011–12 mängis ta Benficast laenul Türgi kõrgliigaklubis Beşiktaş. Hooajal 2013–14 mängis ta Benficast laenul Hispaania kõrgliigaklubis RCD Espanyol. Seejärel läks ta laenule Deportivo de La Coruñasse, kellega sõlmis 2016. aastal püsiva lepingu. 2018. aasta augustis sõlmis ta nelja-aastase lepingu Hispaania kõrgliigaklubiga Real Betis, kus mängis kokku kolm hooaega. 2021. aasta augustis lõpetati leping ennetähtaegselt. 2022. aasta jaanuaris asus ta mängima Cruzeiros, kuid juba sama aasta aprillis siirdus ta Goiási. Internacional Recopa Sudamericana: 2007 Campeonato Gaúcho: 2008 Benfica Primeira Liga: 2009–10 Taça da Liga: 2008–09, 2010–11 https://www.transfermarkt.com/sidnei/transfers/spieler/27374 (vaadatud 28.6.2022)
J'aime la vie

"J'aime la vie" on 1986. aasta Eurovisiooni lauluvõistluse võidulaul. Laulu esitas Sandra Kim ning selle on kirjutanud Jean-Paul Furnémont, Angelo Crisci ja Rosario Marino Atria. Taustalauljad olid Crisci ja Furnémont koos Françoise Vidicki ning Patricia Maesseniga. Dirigent oli Jo Carlier. Laulu esitati 3. mail 1986 Bergenis kolmeteistkümnendana, enne Saksamaad ning pärast Iirimaad. Laul kogus kokku 176 punkti ja sai seega 20 laulu seast esikoha. See on siiani Belgia ainus võit konkursil. "Eurovisionworld".
Zhou Enlai

Zhou Enlai (traditsioonilises hiina kirjas 周恩來, lihtsustatud hiina kirjas 周恩来; pinyin'is Zhōu Ēnlái; 5. märts 1898 – 8. jaanuar 1976) oli Hiina Rahvavabariigi partei- ja riigitegelane. Zhou Enlai oli pärit riigiametniku perekonnast. Aastatel 1920–1924 õppis ta Prantsusmaal, kus tutvus kommunistliku ideoloogiaga ja astus 1922. aastal Hiina Kommunistlikku Parteisse. Hiinasse naasmise järel oli Zhou Enlai Whampoa Sõjaväeakadeemia poliitilise osakonna juhataja ja teenis Guomindangi sõjaväes. Kommunistide ja Guomindangi konflikti järel 1927. aastal pani ta aluse Hiina Punaarmeele, osales 1934–1935 pikas marsis. Tema ülesandeks sai Hiina Kommunistliku Partei välissuhete korraldamine. Hiina Rahvavabariigi moodustamise järel sai Zhou Enlaist Hiina Rahvavabariigi Riiginõukogu esimees (sisuliselt valitsusjuht). Zhou Enlai etendas juhtivat rolli Hiina Rahvavabariigi ja Ameerika Ühendriikide suhete normaliseerimisel 1970. aastate algul. 1972. aastal diagnoositi Zhou Enlail vähk. Tema tervis halvenes ja alates 1974. aastast viibis ta haiglas. [chineseposters.net/themes/zhouenlai Zhou Enlai] Chinese Posters Zhou Enlai Spartacus Educational Zhou Enlai Ministry of Foreign Affairs of the People's Republic of China Three Chinese Leaders:Mao Zedong, Zhou Enlai, and Deng Xiaoping Asia for Educators
Metohija

Metohija (serbia keeles Метохија, albaania keeles Dukagjini) on 3891 km² suurune ala, mis katab võrreldes Balkani poolsaare mäemassiividega suhteliselt tasaselt Kosovo edela- ja lääneosa. 2011. aastal elas seal ligikaudu 700 000 inimest. Ala koondab: Gjakova rajooni, Peći rajooni ja Prizreni rajooni. Nimetus Metohija tuleneb kreekakeelsest sõnast μετόχια, mis tähendab 'kloostrikinnistuid'. See on viide piirkonna paljudele küladele ja mõisatele, mis olid keskajal Serbia õigeusu kloostrite ja Áthose mäe omanduses.
Kodijärve

Kodijärve on küla Tartu maakonnas Kambja vallas. Külas asub endise Kodijärve mõisa keskus. Seal asub ka Kodijärve mõisa kalmistu. Küla piiresse jääb Kodijärv ehk Väike Kodijärv. 1920. aastatel moodustati Kodijärve mõisa maadest Kodijärve asundus. 1977. aastal muudeti asundus Kodijärve külaks. Kodijärve bussipeatus Väike Kodijärv Kodijärve mõisa park Kodijärve mõisa hooned Kodijärve vald Maa-amet, vaadatud 21.11.2020. Statistikaamet, vaadatud 10.11.2020. Eesti haldus- ja asustusjaotuse klassifikaator, vaadatud 9.06.2014. Enn Ernits: artikkel "Kodijärve" Eesti kohanimeraamatus. Tallinn: Eesti Keele Sihtasutus, 2016.
Prizreni ringkond

Prizreni ringkond (albaania keeles Rajoni i Prizrenit, serbia keeles Призренски округ) on üks Kosovo seitsmest ringkonnast. Selle halduskeskus asub riigi suuruselt teises linnas Prizrenis. 2011. aasta rahvaloenduse andmetel elas ringkonnas 331 670 elanikku. Gora
Eliot Vassamillet

Eliot Vassamillet (sündinud 29. detsembril 2000 Monsis) on Belgia laulja. Ta esindas 2019. aasta Eurovisiooni lauluvõistlusel Belgiat lauluga "Wake Up". Laul ei pääsenud poolfinaalist edasi saavutades 70 punktiga 13. koha. "Eurovisionworld".  Eliot Vassamillet – pildid, videod ja helifailid Wikimedia Commonsis
Gora

Gora (serbia Гора, albaania Gоrё) on piirkond Lõuna-Kosovos (eelkõige Prizreni rajoonis), Kirde-Albaanias ja Põhja-Makedoonias, kus elavad enamuses goraanid. Ülem-Reka Lumë